[{"text_idx": "#000004", "text": "Donostian agertu da foru zuzendaria, eta berekin izan dira Javier Buces eta Elisa Querejeta, liburuaren ekoizpenean parte hartu duten Aranzadiko ikertzaileak. Lanak 1.051 langileren espedienteak jasotzen ditu, euren ideia, jarrera edota agindu betetze hutsagatik jazarriak izan zirenak eta, kasu askotan, prozesuaren ostean lana galdu zutenak. Vaquerok azaldu duenez, langileen senitartekoei bidaliko zaie liburua, eta deialdia luzatu du oraindik topatu gabe dauden familiartekoak Aldundiarekin harremanetan jar daitezen. Lurraldeko liburutegi publikoetan ere egongo da, herritarrentzat kontsultagai."}]